আৱদ্ধ প্ৰজননৰ জৰিয়তে জন্ম দিয়া শগুণ পোৱালিবোৰ এই নিৰাপদ অঞ্চলসমূহত মুকলি কৰি দিয়া হ ’ ব। বাছনিভূক্ত সকলোবোৰ জিলাতে শগুণ সংৰক্ষণ আৰু প্ৰজনন কেন্দ্ৰই তিনিটা কাৰ্যসূচী ৰুপায়ণ কৰিছে। কেন্দ্ৰটোৱে জিলাসমূহৰ নিষিদ্ধ পশু দৰৱ বিক্ৰী ঔষধৰ দোকানসমূহত সমীক্ষা চলাইছে। তদুপৰি গৰু-ম ’ হৰ মৰাশৰ যকৃতৰ নমুনা সংগ্ৰহ কৰি সেইবোৰত বিষাক্ত দ্ৰব্যৰ উপস্থিতিও পৰীক্ষা কৰিছে। শগুণৰ আৱাসস্থলী সমূহো নিৰীক্ষণ কৰি থকা হৈছে। ৰাণাদেই জনোৱা মতে, এই জিলা সমূহক শগুণৰ নিৰাপদ বিচৰণথলী হিচাপে ঘোষণা কৰিবলৈ আৰু তিনিবছৰ লাগিব।